**REPUBLIKA HRVATSKA**

**ŽUPANIJA SPLITSKO-DALMATINSKA**

**OPĆINA PROLOŽAC**

**OIB: 92459514722**

**BILJEŠKE UZ FINANCIJSKI IZVJEŠTAJ 31.12.2022.**

Ostvareni prihodi u 2022. godini iznose 11.759.839,13 kn što je u odnosu na godinu prije povećanje od 16%.

Značajnije stavke prihoda odnose se na prihode od poreza koji iznose 2.706.964,90 kn što je povećanje za 17% u odnosu na prošlu 2021. godinu. Navedene prihode najviše sačinjavaju porez i prirez na dohodak građana. Značajnija stavka prihoda su tekuće pomoći kompenzacijska mjera tekućih državnih pomoći koja je u 2022. godini iznosila 5.533.992,79 kn. Ukupne tekuće pomoći Državnog proračuna uz s kompenzacijskim mjerama čine 5.671.492,79. Tekuće pomoći Splitsko-dalmatinske županije iznose 30.000,00 kn. Kapitalne pomoći iz državnog proračuna u 2022. godini iznose 1.373.855,50 kn, dok su kapitalne pomoći iz Splitsko-dalmatinske županije 797.285,30 kn. Ostali značajniji prihodi su prihodi od financiranja projekta Zaželi i prihodi od komunalne naknade.

Rashodi poslovanja u 2022. godini iznose 5.931.645,96 kn. Značajne stavke rashoda su troškovi za zaposlene koji su na razini od 1.133.414,13 kn a odnose se na sve zaposlenike Općine Proložac, stalne zaposlenike Općine Proložac a tako i one koji su na projektima Zaželi i javnim radovima. Također značajniji rashod su tekuće donacije udrugama i subjektima od značaja za Općinu Proložac (vrtić, kulturne, civilne i sportske udruge) u iznosu od 1.951.212,47 kn te pomoći kućanstvima bilo u novcu bilo u naravi (prijevoz, potpore i sl.) u iznosu za prethodnu godinu od 800.411,47 kn. Ostali značajniji rashodi odnose na tekuće troškove u poslovanju općine kako kroz troškove usluga ili materijalne rashode.

Rashodi za nabavku nefinancijske imovine u 2022. godini iznose 4.466.003,57 kn. Ulaganja u ceste i ostale prometne objekte iznosi 571.392,50 kn, ulaganja u ostale građevinske objekte iznosi 1.879.015,01 kn. Značajna stavka ulaganja u nefinancijsku imovinu je formiranje zemljišnih knjiga k.o. Postranje u iznosu od 1.350.164,81 kn.

 Prihodi klasa 6 ………………………… 11.759.839,13 kn

 Izdaci u klasi 3 …………………… 5.931.645,96 kn

 Višak prihoda poslovanja 5.828.193,17 kn

 Izdaci u klasi 4 ………………………… 4.466.003,57 kn

 Ukupan višak prihoda……………………. 1.362.189,60 kn

Bilješke uz Bilancu

Ukupna imovina (AOP 001) iznosi 31.140.653,30 kn, a sastoji se od:

- Nefinancijske imovine koja obuhvaća: zemljište, građevinske objekte, opremu, prijevozna sredstva i umjetnička djela.

- Financijske imovine koja obuhvaća: novčana sredstva, potraživanja za prihode poslovanja, udjela u glavnici trgovačkih društava u javnom sektoru: Čistoća Imotske krajine d.o.o i Vodovod Imotske krajine d.o.o., Dječji Vrtić Imotski, Proložac Sport d.o.o. i Poduzetnički centar Proložac d.o.o.

Bilanca je uravnotežena, tako da obveze i izvori vlasništva (AOP 162) iznose 31.140.653,30 kn.